Jäätise söömiseks pole üldiselt inspiratsiooni vaja, kuid jäätise edetabeli koostamiseks küll. Inspireerivalt mõjus mulle see, et eelmisel suvel juhtusin nägema Ringvaate lõiku, kus Jäätisekunn, Uku Nurk, rääkis sellest, kui väga ta jäätist armastab. Ta rääkis, et sööb jäätist iga päev ja vaatamata sellele või just seetõttu ; ) on väga heas vormis. See oli mu esimene ajend.
#000000
Ja teine lüke tuli vestlusest Tarieliga. Selsamal, Jäätisekunni suvel, küsisin, et mis teema tal on selle vanilje- ja šokolaadijäätisega (nimelt Tarieli sööb enamasti vaid neid kahte jäätisesorti). Ta ütles, et polegi mingit teemat, et talle lihtsalt maitsevad need kõige rohkem. Aga paari päeva pärast tuli Tarieli poest mitme erineva jäätisetuutuga ja ütles, et hakkame uusi maitseid proovima. Eelmine suvi möödus ruttu ning postitus jäi tegemata ning enne kui sel aastal päris külmaks läheb, panen siia kirja, mis maitseid ma kogesin ja mis mulle kõige rohkem / vähem meeldis:
#000001
1. Kindel liider on Balbiino Salme Jumps`i koore-jogurtijäätis musta ploomiga. Jäätise maitse on koorene ja jogurtine ning mõnusalt ploomine muidugi. Jäätis pole liiga magus, mis mulle väga meeldib! Selles jäätises meeldib mulle kõik – alates nimest / kujundusest ning lõpetades muidugi maitsega 🙂
#000002
Kõik teavad, et läti keeles on jäätis “saldejums”. Aga kõik ei tea, et Salme Jumpsi jäätise loomiseks sai Balbiino inspiratsiooni lastele korraldatud joonistusvõistluselt, kuhu väike Katry saatis kaks jäätisepakendi kujundust. Ühe jäätise nimeks Salme ja teisel Jumps. Sellest saigi alguse idee luua Salme Jumps`i karakter (nii ilusti joonistatud).
#000003
2. Teisel kohal troonib minu eelmise suve suurim lemmik, samuti Balbiino toode kohvi-koorejäätis “Vana-Tallinna” likööri ja šokolaaditükkidega. Tean küll, et Vana Tallinn on soomlaste ja venelaste lemmik, kuid eks minus on siis ka neid mõlemaid peidus, sest selle maitse jäätises lisaks väikse kohvimekiga viib lihtsalt keele alla! Jäätis on väga kreemjas ja rammusalt koorene. Soovitan proovida!
#000004
3. Teise ja kolmanda koha vahel on tükk tühja maad, sest need kaks esimest jäätist on kõigist teistest kõvasti ees. Aga kolmandale kohale platseeruvad kolm Premia Vau jäätist: vanilje, sidruni ja šokolaadi. Kõik on peaaegu võrdselt head minu jaoks. Võibolla Särtsakas Sidrun edestab teisi veidi oma laheda kollase värvi ja hapukate laimitükikestega 🙂 Ja topsid on neil ka väga ilusad ja käepärased. Head filmivaatamisjäätised 😀
#000005
4. Neljanda koha saab minult Raks Balbiino vanillijäätis küpsisega. Väga mõnus on küpsise pehmus ja soojus jäätise külma ja karge maitse kõrval.
#000006
5. Viiendal kohal on erinevad Magnumi jäätised. Enim meeldivad Magnumi Classic ja šampusemaitseline Magnumi jäätis, aga täitsa heaks osutus ka valge Magnum. Mulle suur üllatus, sest üldiselt ma ei salli erivärvilisi glasuure. Classicu puhul on meelepärane jäätise ümber olev tume šokolaad, šampusemaistelise pehme ja veidi mõrkjamaistelise ning valge jäätise puhul hea valge šokolaadiümbris. Jäätis kõigi nende glasuuride sees on mõnus ja kreemjas. Ainuke miinus on see, et terve jäätisepulk korraga ära süüa on minu jaoks liiga palju. Nii et ma tavaliselt jagan seda Tarieliga 🙂
#000007
6. Pehme jäätis on Tarieli lemmik. Kuid mulle meeldib see ka. Just oma kreemikuse ja suus sulavuse poolest. Jääkristalle on vähe, koort palju 😀 Erinevatel üritustel müüakse ikka sellist pehmet jäätist, kuid meile on kõige armsamaks saanud Taneli ja Merle tehtud maiustus, nii et ostame seda neilt alati.
#000008
Te lihtsalt vaadake seda nägu 😀
#000009
7. Läti gurmeejäätis Ekselence topelt karamelliga. Mulle meeldib jäätise magusus ja karamelli kerge soolakus sinna juurde. Jäätise tekstuur on siidine ja mõnus. Lisaks veel väga ilus pakend. Lahtirebitav pappkarp, mille sees fooliumipakendis jäätis. Peen, kuid mitte nii hea, kui oleks nime järgi eeldanud.
#000010
8. Ilusate nostalgiliste nimede ja pakendiga jäid silma Premia Küpsisetort vanilli-koorejäätis küpsise- ja vaarikatükkidega ja Premia koorejäätis Kirju Krants, mis on šokolaadine ja täis küpsisetükke, rosinaid ja hapusid marmelaaditükke ka.
#000011
Mõlemad jäätised on maitselt okei, aga miskit jääb nagu puudu. Võibolla see, et need mõnusad küpsisetükid on nagu liiga ära külmunud ja mõjuvad nagu jäätükid, millel vähe maitset. Samas, Kirju krantsi marmelaaditükid ja Küpsisetordi vaarikatükid on mõnusalt hapukad. Kuid paraku, pakend on nagu välismaine, huvitava kandilise vormiga ning laheda kujundusega (vaadake, seda suurte vuntsiga küpsisemehikest), kuid jäätised on ikka nagu Eesti omad 😉
#000012
9. Järgmisel kohal on jäätistepaar, just paar, sest me sõime neid koos ja nad täiendasid teineteist. Eraldi süües oleks mõlemad kehvemini mõjunud. Huvitav leid oli (Jäätisekunni soovitatud) Pure Line Meejäätis. Kirjas on, et see sisaldab lausa 20% mett ja kuna mesi mulle maitseb, siis arvasin, et võibolla ka jäätis. Kuid tegelikkus oli see, et jäätis on üsna vänge ja ka lääge. Ostsime kõrvale Balbiino Onu Eskimo Vaarikajäätise, mis andis meejäätisele veidi hapukust ja lahjendas selle rammusat vängust. Nii et koos olid need õrnkollane ja õrnroosa jäätis okei.
#000013
10. Balbiino Classic vanilli-koorejäätis karamellitükkidega on Eesti versioon karamelli ja jäätisesegust, kuid tunduvalt magusamas võtmes. Kohati isegi lääge.
#000014
11. Ja üheteistkümnendal kohal on maailmakuulus Ben and Jerry`s jäätis. Kuna tegemist on kalli jäätisega, siis ostsime selle, kuna see oli soodshinnaga ja ootused olid muidugi suured. Kuid jäätis osutus ülimagusaks ja selle sees olevad tükid (maapähklivõist tehtud suured trühvlite või cup cake`i moodi kommid) olid veelgi magusamad. Ilmselt sattuski meile üks magusamaid maitseid, kuid rohkem me seda jäätist siiski osta ei raatsinud. Maagia oli kadunud 😉
#000015
12. Kaheteistkümnendal kohal on kaks jäätist, mis on minu jaoks võrdsed – miski vene jäätis ja Premia Aurora. Mõlemad Creme brule maitselised ja mulle meeldib nende vorm – jäätisetellis kahe vahvliviiliu vahel. Ka mõlema jäätise pakendid näevad väga sarnased välja, nagu võipakid. Kuid sisu on tõesti ok ja üldse mitte keemiline.
#000016
Järgmiseks tulevad jäätised, mis jätsid mind suhtelislet külmaks, aga püüan need ka siiski paremuse järgi järjestada:
#000017
Salme Jumpsi virsikumaitseline jogurijäätis. Üldse mitte nii maistev kui tema sõsar ploomijäätis tabeli tipus. Liiga hapu ja lahja, ...
#000018
... üsna vänged Pure jäätised, ...
#000019
... magus Kalevi Mesikäpp, ...
#000021
... moosiga ja liig magus Premia Saldejums, ...
#000022
... paksu glasuuriga Karumsi vaniljejäätis, ...
#000023
... eriti mitte-midagi-ütlev Premia mooniseemnetega kontenspiima jäätis, ...
#000024
... ja veel kaks liiga magusat Viva jäätist.
#000025
Ja siit tulevadki viimased kaks minu maitsemeelele kõige halvemat jäätist.
#000026
Esimene neist Ekselence pistaatsia ja makroonitükkidega meenutas mulle krõbedat kanakoiba ja enamuse glasuurist pidin prügikasti saatma, sest see oli kohati liiga vängelt magus ja kohati tuimalt kuiv. Roheline pistaatsia jäätis sees üksigi oleks liiga magus olnud. Selle jäätise reklaam oli nii hea, et kui jalutasime Riias ringi ja nägin seda kõikjal ning öösel nägin isegii unes end seda jäätist söömas 😉
#000027
Nii ostsingi järgmisel päeval selle endale ühe Läti elu kiruva kurja meespensionäri käest. Nii purunevad unelmad.
#000028
Ja selle kõige viimase, kõige halvema jäätise eest palun teil end hoida 😀 Tegemist on RH foods`i (teevad ka pelmeene) virsikujäätisega. See on tõesti üks halvemaid jäätiseid, mida ma söönud olen. Väga vängelt keemilise virsiku maitsega, kuigi kiri pakendil ütleb, et 100% naturaalne – võin kindlalt öelda, et nii see pole!
#000029
See oli üks kõige magusam postitus, mis ma oma blogis teinud olen. Nii et Jäätisekunn inspireeris väga mõnusalt erinevaid maitseid proovima. Ja tema blogist oli ka väga palju abi selle postituse tegemisel, väga põhjalik ja ilusate fotodega!
#000030
Üks kuulus Eesti jäätis on siit puudu ka – LaMuu. Olen seda külas olles ka maitsnud, ja on tundunud täitsa hea (eriti sorbett). Kuid ütlen ausalt, et selle jäätisetopsi hind on nii kõrge, et ma lihtsalt ei raatsi seda osta. Nii et kui mul on valida, kas osta mitu topsi Salme Jumpsi või üks tops LaMuu`d, siis valin Salme 🙂 Aga see on loomulikult minu maiste ja maitse üle ei vaielda ... hoopis kakeldakse, hihiii!
#000031
2020 – aasta, mil maailm muutus
Värsked kommentaaridMonika, Šveitsi valge lambakoer PärtuArhiiv
#000032
Monika, Šveitsi valge lambakoer Pärtu
#000034